Spesiale ekonomiese sone - gaan Mosselbaai dit oorleef? Gevaarligte flikker as 'wette gebruik word om dinge te máák gebeur ' . . . - MosselbayonTheline
Spesiale ekonomiese sone - gaan Mosselbaai dit oorleef? Gevaarligte flikker as 'wette gebruik word om dinge te máák gebeur ' . . .
Mosselbaaiers is bekommerd oor die impak wat die beplande nywerheidsontploffing op die padverkeer, behuisingsnood en misdaad gaan hê as nog duisende werksoekers hierheen stroom.
Mosselbaai word blykbaar nou die nuwe nywerheid/ekonomiese sone vir die hele Suid-Kaap en die eerste stap is die nuwe chemiese aanleg van R1 miljard wat in rekordtyd langs PetroSA opgerig gaan word en glo werk aan 3 000 mense sal verskaf.
Terwyl alle Mosselbaaiers werkskepping en ekonomiese groei verwelkom, is dit die manier hoe dié projekte skynbaar deurgestoomroller word sonder dat die verpligte prosedures, omgewingsimpakstudies en publieke deelnameprosesse gevolg word.
Memory Booysen, burgemeester van die Garden Route distriksmunisipaliteit, het reguit gesê dat werkskepping en ekonomiese groei nou voorrang geniet en dat wetgewing deurgehaas sal word ter wille van die aanleg. Die projek is steeds in die ontwerpersfase, maar sal glo binne weke geïmplimenteer word.
Die munisipale bestuurder en die burgemeester van die Garden Route Distriksmunisipaliteit, Monde Stratu (links) en Memory Booysen (regs) by die sooispitseremonie van die nuwe chemiese aanleg wat glo in rekord-tyd langs PetroSA opgerig gaan word.
Intussen is daar, sover bekend, nog geen omgewingsimpakstudies gedoen nie en is dit steeds 'n geheim watter chemiese middels vervaardig gaan word en wat die beplande chemiese prosesse behels.
'n Danabaaier wat in dié stadium verkies om anoniem te bly, is bekommerd dat die nodige veiligheidsmaatreëls dalk nie getref gaan word as die projek deurgehaas word nie. "Gaan dit 'n besoedelingsgevaar inhou? Gaan die produkte per pad na die hawe vervoer word en watter impak gaan dit op die verkeer hê wat reeds onder druk is? Watter tipe chemiese middels en prosesse is ter sprake? Gaan plaaslike mense opgelei word vir die werk of gaan gespesialiseerde mense van elders aangestel word?
"Ons weet NIKS en dis baie frustrerend en kommerwekkend, want ons kan nie kommentaar lewer as ons niks weet nie. As hulle die projek gaan deurjaag sonder die korrekte prosedures en maatreëls, gaan ons besware waarskynlik ook te laat wees," het hy gesê.
'n Ander leser wat soortgelyke vrae op die munisipaliteit se amptelike aanlyn-kommunikasieplatform gevra het, het nooit enige terugvoering ontvang nie . . .
Booysen het op 'n sooispit-seremonie om die nuwe aanleg in te wy gesê:
"Ons is egter hier om te sê as die Garden Route distriksmunisipaliteit, in vennootskap met die Mosselbaai-munisipaliteit, gaan ons nie langer die wette gebruik om ontwikkelingsvoorstelle te belemmer nie. Ons gaan die wette gebruik om dinge te maak gebeur en om hierdie soort ontwikkelings te ontsluit.
"Dié is net die begin. In samewerking met die hawe op Mosselbaai, sal ons verseker dat dit die volgende spesiale ekonomiese sone word. Ons sien dinge gebeur op Saldanna, Richardsbaai, Kouga... Dit is tyd vir Mosselbaai om te volg."
Booysen het bygevoeg dat wetgewing deurgehaas sal word ter wille van die aanleg . . .
* Gevaarlike woorde wat die gevaarligte moet laat flikker?
MOSSELBAAI NUUS - 'n Beleggingsprojek van R1 miljard op Mosselbaai is op Vrydag, 28 September deur die Garden Route distriksmunisipaliteit bekend gestel. 'n Memorandum van verstandhouding met Ikusasa Processing Engineering Consultants is reeds onderteken.
'n Chemiese-aanleg wat die hout-, water- en tekstielbedrywe sal ondersteun, gaan op die perseel langs PetroSA, langs die N2 gebou word. Die projek is tans in die ontwerpersfase en sal na 'n paar weke geïmplementeer word.
Tydens 'n sooispitseremonie verlede Vrydag, het Garden Route distriksmunisipale burgemeester, Memory Booysen, gesê die ontwikkeling is die begin van groot dinge.
"Dit is die begin van 'n groot vennootskap tussen die Garden Route distriksmunisipaliteit en Mosselbaai. "Die tyd van lippediens is verby. Alles wat ons besluit het tydens verskeie ontmoetings en vergaderings, gaan nou gebeur."
Booysen het gesê wanneer die distriksmunisipaliteit iets soortgelyk aanpak, skrik mense wat niks het om te doen nie, gewoonlik wakker. "Skielik kry hulle iets om te doen en dit is om byvoorbeeld, beswaar aan te teken." Booysen het gesê hy verwag dat mense met verskeie redes vorendag sal kom waarom die projek nie van stapel gestuur moet word nie.
'n Stukkie grond is op die gebied omgespit, as simbool van die begin van die nuwe projek.
Booysen het bygevoeg dat wetgewing deurgehaas sal word ter wille van die aanleg.
Mosselbaai se uitvoerende burgemeester, raadsheer Harry Levendal het tydens die seremonie gesê dinge is besig om op Mosselbaai te gebeur.
"Ons is tans in die proses om met nog groot beleggers te praat. Die aanleg is 'n voorreg vir ons in die lig van werksgeleenthede wat dit mag bied. Raadsheer Levendal het gesê almal behoort saam te stem dat werksgeleenthede eerstens aan Mosselbaaiers aangebied moet word.
"Ek het 'n passie vir ons informele gebiede en ek wil aan die ontwikkelaars noem dat ons ook op Mosselbaai informele gebiede het. Dit is nie naby die middedorp geleë nie en strek verspreid oor Mosselbaai. Ons sal dit dus waardeer as julle na my kantoor kom sodat ons kan gesels oor die agterstand wat dit aanbetref en hoe ons dit sal aanspreek."
'n Verteenwoordiger van Ikusasa het aan die media gesê die langtermyn visie is om die aanleg in 'n wêreldklasfasiliteit te ontwikkel.
"Ons sal dit plaaslik, maar ook vir uitvoere gebruik. Dit gaan die Mossebaai-hawe baat en ons voorsien dat die projek verskeie ekonomiese aktiwiteite in die area sal stimuleer."
Dit word beoog dat die fabriek teen die einde van 2019 ten volle sal funksioneer.
Die roete wat met dié chemiese aanleg gevolg word, is soortgelyk aan die munisipaliteit se skynbare vasbeslotenheid om akwaboerdery in Mosselbaai te implementeer . . . op ewe ondeursigtige en kommerwekkende wyse.
* Die sperdatum het Vrydag verstryk vir die aanstel van 'n diensverskaffer om 'n omgewingsimpakstudie te onderneem vir 'n beplande seewater-vinvisboerdery in Mosselbaai se waters. Dit volg ná jare se hewige publieke teenkanting teen spesifiek 'n vinvisbedryf in die seewater weens die enorme risiko's en rampe wat dit elders veroorsaak het. Die Mosselbaai Munisipaliteit het desondanks egter reeds twee keer beamptes van die omstrede departement van landbou, bosbou en seevissery (DAFF) na Mosselbaai genooi om met inwoners oor die moontlikheid van só 'n projek te praat . . . terwyl die Demokratiese Alliansie nou ook die direkteur-generaal van DAFF aankla weens die grootskaalse bedrog in dié departement.
THE APPOINTMENT OF A SERVICE PROVIDER TO UNDERTAKE AND FACILITATE AN ENVIRONMENTAL ASSESSMENT PROCESS FOR A PROPOSED SEA- BASED AQUACULTURE DEVELOPMENT ZONE IN MOSSEL BAY, WESTERN CAPE, SOUTH AFRICA FOR A CONTRACT PERIOD OF TWELVE (12) MONTHS.
DA verkla adjunk-DG oor miljoene rande se perlemoen
Deur Malherbe Nienaber 17 September 2018 20:17
Klagte is Maandag teen ’n adjunk-direkteur-generaal van die departement van landbou, bosbou en visserye (Daff) oor beweerde betrokkenheid by die onwettige perlemoenhandel ingedien.
Dit volg op “verdoemende openbarings” wat tydens tugstappe aan die lig gekom het.Beverley Schäfer, DA-LW en voorsitter van die staande komitee oor ekonomiese geleenthede, toerisme en landbou in die Wes-Kaapse wetgewer, het die klagte teen Siphokazi Ndudane in die Kaapstad-Sentraal-polisiekantoor aanhangig gemaak.
“Die aantygings in ’n klagstaat van die departement se tugprosesse sluit onder meer in 155 klagte van bedrog, 37 klagte van die diefstal, asook van afpersing, vervalsing en ongehoorsaamheid.”
Schäfer het gesê die strafregtelike klagte is daarop gemik om die “nasionale regering te noop om met die departement af te reken” en diegene aan te kla wat betrek word by misdade wat die Wes-Kaapse visserye raak.
Sy het verlede week ook ’n brief gestuur aan adv. Busisiwe Mkhwebane, openbare beskermer, om aan die hand van die jongste aantygings ’n dringende ondersoek na die departement te eis.
In ’n verklaring van 12 September het Schäfer aangedui dat die DA in die WesKaap die “klagstaat” van ’n tugverhoor in die departement se kantore in Pretoria in sy besit het.
Daar word byna weekliks iewers in die land - maar veral in die Wes-Kaap - beslag gelê op miljoene rande se perlemoen wat geoormerk is vir die smokkelmark. Senior lede van die departement van landbou, bosbou en vissery wat voorheen aangekeer is as die baasbreine agter die grootste smokkelsindikaat, was egter gou weer terug op hul pos . . . Is dìt dalk die rede hoekom DAFF so gretig is om akwaboerdery in Mosselbaai deurgedruk te kry? Tog is dit die Mosselbaai Munisipaliteit wat DAFF genóói het om die montlikheid te ondersoek . . . ?
Daarin word gemeld bewerings van diefstal van perlemoen met ’n waarde van tot R20 miljoen wat glo nie aangemeld is nie, dokumente vir die bepaling van die totale aanvaarbare vangs van Weskus-kreef wat vervals is, die aanstel van iemand om die toewysing van visregte uit te voer sonder om die vereiste aanstellingsprosesse te volg, en diefstal deur onregmatige betalings van R2,37 miljoen.
Volgens Schäfer is daar ook sprake van regsverydeling deurdat daar glo verlede jaar geweier is om die polisie toegang te gee tot ’n pakkamer om perlemoen wat gesteel is na te gaan.
Luidens haar verklaring is daar ook in September 2017 glo nagelaat om die polisie van die diefstal of verlies van perlemoen met ’n geraamde waarde van R3,6 miljoen op ’n perseel van die departement in Gansbaai in kennis te stel.
Die departement van landbou, bosbou en vissery het nie navrae om kommentaar oor die klagtes beantwoord nie.
Die Wes-Kaapse polisie het Maandagaand bevestig dat die klagte ingedien is en dat die saak ondersoek word.
Lees ook: http://www.mosselbayontheline.co.za/…/122-daff-officials-be…
Wêreldwye VOEDSELDAG - die ironie
Dit lyk of DAFF nou 'n moderne Robin Hood is . . . sy amptenare steel die wins van akwaboerdery en gee so af en toe iets van dié rykdom terug aan arm gemeenskappe . . .
'n Groot optog in samewerking met Mosselbaai Munisipaliteit word vir Dinsdag beplan om busvragte vol kos onder inwoners van Brandwag uit te te deel . . . om só kastig by te dra tot wêreldwye voedselsekerheid?
Kommer is reeds uitgespreek oor dié politieke foefie en die impak wat so 'n grootskaalse samedromming op verkeersroetes gaan hê . . . Die Polisie en ander veiligheidsektore is reeds op gereedheidsgrondslag geplaas teen enige "moontlike gebeurlikhede" en die leuse van vanjaar se Wêreldwye Voedseldag laat 'n baie wrang smaak in die mond - veral in die lig van die komende verkiesing:
Our actions are our future : Ons dade is ons toekoms . . .
As part of October Food Security Month activities, the Minister of Agriculture,
Forestry and Fisheries, Senzeni Zokwana and the Western Cape Minister of
Economic Opportunities, Alan Winde will observe World Food Day on 16 October
World Food Day is commemorated annually on 16 October to create public
awareness of the world food shortage and to strengthen solidarity in the struggle
against hunger, malnutrition and poverty.
The theme for this year is “Our actions are our future. # A Zero Hunger World
by 2030 is possible”. Follow conversations on @DAFFZA #WFD2018,
#ZeroHunger and #ZeroHungerby2030
Venue: NG Church Hall, Brandwacht, Western Cape
Hunger alliance march
Visit exhibition stalls
Food mountain unveiling
Brandwacht Sports ground
Intussen het die Wes-Kaap sy grondwet verander en word die pos van omgewingskommissaris boonop afgeskaf om nóg meer mag aan DAFF te gee . . .
Wes-Kaap verander sy grondwet
Deur Malherbe Nienaber 12 Oktober
Voorgestelde wysigings aan die Wes-Kaapse grondwet is daarop gemik om riglyne te bied vir ingryping deur die provinsiale regering by munisipaliteite.
Die pos van omgewingskommissaris sal ook geskrap word.
Kommentaar op dié Wysigingswetsontwerp kon nog tot Donderdag by die provinsiale wetgewer ingedien word.
Teen Woensdag is 3 587 kommentare oor die voorgestelde wysigings al op die webwerf Dear Cape Town gelewer.
Die wysigings bepaal wat die proses is wat gevolg moet word wanneer die provinsiale regering by munisipaliteite ingryp wat nie hul pligte ingevolge die Grondwet of nasionale en provinsiale wetgewing nakom nie. Die wysigings is nodig om die provinsiale grondwet in ooreenstemming met wysigings aan Suid-Afrika se Grondwet te bring.
Dit laat toe dat ’n munisipale raad ontbind word en ’n administrateur aangestel word totdat ’n nuwe raad aangewys is.
Dit maak ook voorsiening dat ingrypings by munisipaliteite kan voortduur indien die minister wat vir plaaslike regering verantwoordelik is, dit binne 14 dae vanaf die ingryping goedkeur. Kennisgewings van sulke ingrypings moet aan dié minister, die Nasionale Raad van Provinsies en die Wes-Kaapse wetgewer gestuur word.
Verdere wysigings sluit in dat lede van die Wes-Kaapse wetgewer hul lidmaatskap kwyt sal wees as hulle nie meer ’n lid van die party is wat hulle benoem het nie.
Dit sal die premier ook in staat stel om ’n verkiesing af te kondig.
Die omgewingsinstituut van die Suider-Afrikaanse Geloofsgemeenskap (Safcei) het ’n beroep op inwoners gedoen om dringend kommentaar in te dien, veral oor die afskaffing van die pos van omgewingskommissaris.
Francesca de Gasparis, Safcei-woordvoerder, sê dit is kommerwekkend dat die pos nooit gevul is nie.
gebiede ervaar, wil die provinsiale regering dit heeltemal afskaf.”
Safcei stem nie daarmee saam dat nasionale wetgewing en internasionale verdrae genoeg beskerming aan die omgewing bied nie.
“Veral met soveel gemeenskappe in die provinsie wat met plaaslike regerings baklei oor planne om gebiede te ontwikkel sonder die behoorlike openbare deelname of agting vir die publiek se behoeftes.”
Die Wes-Kaapse regering hou vol die omgewingskommissaris se take oorvleuel met dié van ander instellings “teen ’n minimum geraamde koste van R10 miljoen per jaar”.
“Dit is verkwiste en onnodige besteding.”
Geen ander provinsie maak voorsiening vir dié pos nie.
Kommentaar op die Wysigingswetsontwerp op die Grondwet van die Wes-Kaap kan nog tot middernag op Donderdag 11 Oktober gestuur word na: M. Sassman, sekretaris van
Die wysigingswetsontwerp kan hier gelees word.
DAFF officials behind abalone syndicate back at work
Mosselbaai se mooi . . . vir hoe lank nog as politici doen net wat hulle wil ?
Save Langebaan Lagoon - last chance to help legal battle against devastating effects of aqua farming